text: лордоз (грекше lordos иілген) омыртқа бағанасының патологиялық майысуының (қисаюының) бір түрі. адамның тік жүруіне байланысты омыртқа жотасының алға қарай иілім жасап орналасуы. ол нәрестенің жатыр ішінде даму ақаулықтарынан, әр түрлі аурулардың (туберкулез, мешел, полиомиелит, т.б.) салдарынан пайда болады. лордоздың патологиялық майысуы кейде туа пайда болса, кейде жүре пайда болуы да мүмкін. бұл, көбіне бір жасқа дейінгі сәбилерде байқалады. лордоз омыртқа бағанасының алға қарай майысып, қисаюымен сипатталады. физиологиялық лордоз омыртқа бағанасының мойын және бел бөліктерінде орналасады, ал патологиялық лордоз тек бел омыртқаларда байқалады. ауру адамдар арнайы күн кестесін сақтауы, емдеу гимнастикасымен шұғылдануы, массаж қабылдауы қажет. кейбір жағдайларда хирургиялық операция жасалуы мүмкін. *қазақ энциклопедиясы